Vendsyssel Elite Badminton spiller her til aften DM-finale i badminton for hold mod Højbjerg i Brøndby Hallen.

Cheftræneren for Vendsyssel Elite Badminton, Allan Kolbro Nielsen, er spændt og glæder sig til den store finale til DM-finalen for hold, der spilles her klokken 18.00 i Brøndby Hallen. - Det vil betyde alt med et mesterskab, og det vil være stort her to dage efter 20-års jubilæet for Vendsyssel Elite Badminton. Publikum i hallen kan efter trænerens vurdering se frem til en tæt kamp. - Følelserne er allerede begyndt at bimle og bamle. Jeg tror, det handler om starten, og at man kommer foran fra start, siger cheftræneren fra Vendsyssel Elite Badminton. TV2 Nord følger finalen her på hjemmesiden, og så kigger vi også indenfor, når vi sender live fra Brøndby Hallen i vores nyhedsudsendelse 19.30.